Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: Az 1076/2004. (VII. 22.) Korm. határozatban megfogalmazottaknak megfelelően első lépésben elkészült az Országos Fejlesztéspolitikai Koncepció
Paragraph Index: 125

7. táblázat: A Közösségi Támogatási Keretterv végrehajtása* Pénzügyi előrehaladás A 3 éves keret kötelezettségvállalásának arányában (milliárd forint) % Irányító hatóság által támogatott 670,48 100,92 Leszerződött 586,3 88,25 Számla alapján kifizetésre került 141,97 21,37 Összes kifizetés 220,60 33,20 * 2006. június 30-i határnappal. Ezek a prioritások öt operatív program keretében valósulnak meg. A termelőszektor versenyképességének javítása az Agrár- és Vidékfejlesztési Operatív Programon (AVOP), valamint a Gazdasági Versenyképesség Operatív Programon (GVOP) keresztül, a foglalkoztatás növelése és az emberi erőforrások fejlesztése a Humánerőforrás-fejlesztési Operatív Program (HEFOP) keretében, a jobb infrastruktúra és a tisztább környezet a Környezetvédelem és Infrastruktúra Operatív Program (KIOP) beavatkozásai által, a regionális és helyi potenciál erősítése pedig a Regionális Fejlesztés Operatív Program (ROP) intézkedései révén valósul meg. A prioritások öt operatív program keretében valósulnak meg A megvalósítás során felszínre került hiányosságok fontos tanulsággal szolgálnak a következő időszakra. A legfontosabb gondok a következők voltak: ▪ az intézményrendszer különböző szintjei közötti kommunikáció hiányos, ▪ a végrehajtás bizonytalan, ▪ a korábbi programok tapasztalatai feldolgozatlanok, ▪ a hatásmechanizmusok ismeretlenek. Sokat tanultunk az I. NFT megvalósítása során felismert hibákból Az egyik legfontosabb tanulság az volt, hogy a jövőben a végrehajtásnak és a tervezésnek szorosabban kell együttműködnie azért, hogy a terveknek megfelelő elképzelések valósuljanak meg, majd a megfelelő visszacsatolás révén a tapasztalatok beépüljenek a következő tervekbe. A végrehajtás és a tervezés szorosabb együttműködése szükséges A programok indulásakor az intézményrendszerben jelentős csúszások és késedelmek voltak. Ezért már az első év után lényeges átalakítások történtek a végrehajtás rendszerében. A módosítások célja az volt, hogy a kedvezményezettek gyorsabban és kevesebb adminisztrációval jussanak a támogatásokhoz. Ennek érdekében: ▪ Csökkent a pályázat benyújtásához, illetve a támogatási szerződés megkötéshez csatolandó igazolások, hatósági nyilatkozatok száma. ▪ Kiterjesztettük az előlegnyújtási lehetőséget; a kedvezményezettek a támogatás 25%-áig terjedő összegű előleget vehetnek igénybe. ▪ Átláthatóvá, egységesebbé és egyszerűbbé vált a projektek megvalósítóitól megkövetelt biztosítékok rendszere. Lehetővé vált az is, Az időközben lezajlott átalakításokban az eljárások egyszerűsítésére és felgyorsítására, valamint … 2006/132. szám hogy ezek költsége a projekt keretében az európai uniós támogatás terhére elszámolható legyen. ▪ Szűkült a biztosítéknyújtásra kötelezett pályázók köre: az állami költségvetési szervek és háttérintézményeik, az egyházak és intézményeik, az önkormányzatok és az önkormányzati szervek, valamint az önkormányzatok által fenntartott intézmények, a nonprofit civil szervezetek, valamint az 5 millió forint alatti projektek gazdái már nem kötelesek biztosítékot nyújtani. A változtatások hatására gyorsabbá és egyszerűbbé vált a végrehajtás, azonban a csúszások továbbra is jelentősek annak ellenére, hogy e téren európai összehasonlításban az élmezőnybe kerültünk. A jelentős könnyítések mellett a közpénzek védelme érdekében a Kormány rendeletet alkotott a szabálytalanul felhasznált támogatások visszaköveteléséről és – szükség esetén – adók módjára való behajtásáról. A Kormány előírta, hogy milyen módon és feltételekkel lehet a támogatási rendszerekből való kizárással szankcionálni az EU-támogatásokat szabálytalanul felhasználó, vagy kötelezettségeit megszegő kedvezményezettet. … a közpénzek védelmére koncentráltunk Az I. NFT közbenső értékelése számtalan problémára mutatott rá mind a végrehajtásban, mind a programok kialakításával kapcsolatban. A megvalósítást gátló egyik általános probléma a célok definiálatlansága volt. Fontos, hogy legyenek világos célok, azokat világosan kommunikáljuk, a végrehajtók és a kedvezményezettek pedig értsék meg őket, azonosuljanak velük, és váljanak érdekeltté a sikeres megvalósításukban. Az I. NFT még nem rajzolta meg olyan részletesen a beavatkozások körvonalait, hogy a végrehajtók megfelelő kapaszkodókat kaphattak volna céljaik kialakításához. A végrehajtásban is jól definiáltnak kell lenniük a céloknak Ennek híján a hazai és az európai uniós végrehajtási jogszabályoknak való minél pontosabb megfelelés maradt a végrehajtás célja. Mára azonban a rendszerben dolgozók elég tapasztalatot szereztek ahhoz, hogy rugalmasabb szabályok között hatékonyabban tudjanak dolgozni. Oldani kell a túlszabályozottságot Mind egyéni, mind intézményi szinten jelentős hatékonyságjavulás érhető el olyan teljesítménymérési rendszerek bevezetésével, amelyek lehetővé teszik a problémák és a szűk keresztmetszetek időben való felismerését. Ezek nélkül a hatékonysági tartalékok kiaknázatlanok maradnak, az átalakítások pedig a szükséges információk hiányában indulnak el. Teljesítménymérési eljárásokat kell bevezetni Az értékelések rávilágítottak arra is, hogy a programok kialakításakor elsőbbséget élveztek a hagyományos, a korábbi hazai támogatáspolitikában megszokott megoldások. Ez jelentősen megkönnyítette a források felhasználását. A nagymértékű támogatás-lekötést lehetővé tevő programozás oka az az elv volt, hogy „csupán az a forrás képes hatás elérésére, mely megjelenik a gazdasági szereplőknél. Az el nem költött forrás semmilyen hatást nem eredményez.” A programozás fő célja a támogatások mindenáron történő felhasználása volt 2006/132. szám Az értékelők megállapítása szerint az egyoldalúan a források megszerzésére törekvő programozás másik oka az volt, hogy hiányoztak a támogatások hasznosulását vizsgáló elemzések és értékelések. Emiatt nehéz volt kiválasztani a struktúrapolitikai célok hatékony és hatásos megvalósítását lehetővé tevő beavatkozásokat. Ennek következtében pedig a támogatáslehívásban általában sikeresek voltunk, ám az a néhány újszerű intézkedés, amely bekerült a programokba, a pályázók körében nem volt népszerű. Mindegyik operatív program tartalmazott ilyen újszerű intézkedéseket. Ilyen volt például a HEFOP-ban a társadalmi beilleszkedés elősegítése a szociális területen dolgozó szakemberek képzésével, a GVOPban az információs társadalom fejlesztési intézkedés, a KIOP-ban az állati hulladék kezelését, valamint a ROP-ban a felsőoktatási intézmények és a helyi szereplők együttműködésének erősítését célzó intézkedés. Ezek a programok lassan indultak be, és bár az idő előrehaladtával a megvalósítás jelentősen felgyorsult, továbbra is ezek mutatták a legnagyobb lemaradást. Szükség van a korábbi beavatkozások értékelésére A tanulságok szerint a fejlesztési terv kialakításakor több figyelmet kell fordítanunk a beavatkozások hatásmechanizmusainak feltárására nemcsak makroszinten, hanem az egyes prioritások kialakításakor is, amihez fel kell használni a kiépült információs rendszereket. Jobban kell figyelni a beavatkozások hatásmechanizmusainak feltárására A korábbi programoknál nehézségekbe ütközött továbbá a horizontális elvek érvényesítése a projektek kiválasztása és végrehajtása során, amelynek oka részben a megfelelő eszköz, részben a megfelelő humán kapacitás hiánya volt az ára. A horizontális szempontok beépülésére és a beépülést segítő eszközök megteremtésére ezért nagyobb figyelmet kell fordítani a jövőben. Erősíteni kell a horizontális elvek érvényesítését A tapasztalatok azt mutatták, hogy a pályázók felkészültsége nagyon egyenlőtlen volt, különösen a kevés kapacitással rendelkező, általában a hátrányos helyzetű célcsoportokat képviselő pályázó szervezeteknek okozott nehézséget a pályázati rendszer támasztotta követelményeknek való megfelelés. Szükség lenne ezért olyan segítő mechanizmusok kialakítására, amely éppen a legrászorultabb célcsoportokat segíti a pályázásban. A leghátrányosabb célcsoportok külön odafigyelést igényelnek a végrehajtás során A Kohéziós Alap (KA) stratégiája szervesen illeszkedik a Nemzeti Fejlesztési Tervhez. A strukturális alapok és a Kohéziós Alap közötti elhatárolás szakmai kritériumait – projektcélok, projektméretek, projektszelekciós kritériumok – az ágazati stratégiák és a Nemzeti Fejlesztési Terv operatív programjainak stratégiái is tartalmazzák. A Kohéziós Alap fő célkitűzései 2006/132. szám

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes